**«Սուրբ Հարության» (Զատիկի) ծիսական ծրագիր**

Կանաչով տրված ասիկները խումբ խումբ կկարդանք:  
Միասին կարդում ենք բոլոր կարմիրով նշված ասիկները:

**Զատիկն ասել ա` հենց գամ, արմանաս, հենց գնամ, զարմանաս:**

**Զատկե Զատիկ է, նավակատիկ է, չամչե հատիկ է:**

**Կուշտ ուտելը Զատկի իրիկունն է:**

**Կարմիր ձու տուր, կարմիր օր տամ:**

**Զատիկ, Զատիկ, նավակատիկ,**

**Արի, նստի մեր տան մոտիկ,**

**Ես քե կուտամ իմ խաս գուլպեն,**

**Արի, խեր բեր մեր տան վրեն:**

**Հողմը փչեց ի հարավեն,**

**Ազատվեցին դաշտք ձյուներեն,**

**Բերկրություն է ամեն տղոց,**

**ՙՔրիստոս հարյավ ի մեռելոց՚:**

**Եկեք ծեծենք սոխ ու սխտոր**

**Եկեք ծեծենք սոխ ու սխտոր,  
Ինչով ծեծենք,  
Ոտքով ծեծենք:  
Ոտքով, ոտքով, ոտքով ծեծենք: 2-անգամ**

**Եկեք ծեծենք սոխ ու սխտոր,  
Ինչով ծեծենք,  
Ձեռքով ծեծենք:  
Ձեռքով, ձեռքով, ձեռքով  ծեծենք: 2-անգամ**

**Եկեք ծեծենք սոխ ու սխտոր,  
Ինչով ծեծենք,  
Ծնկով  ծեծենք:  
Ծնկով, ծնկով, ծնկով  ծեծենք: 2-անգամ**

**Եկեք ծեծենք սոխ ու սխտոր,  
Ինչով ծեծենք  
Ուսով ծեծենք:  
Ուսով, ուսով, ուսով ծեծենք: 2-անգամ**

**Եկեք ծեծենք սոխ ու սխտոր,  
Ինչով ծեծենք,  
Քթով ծեծենք,  
Քթով, քթով, քթով  ծեծենք: 2-անգամ**

**Եկեք ծեծենք սոխ ու սխտոր,  
Ինչով ծեծենք,  
Գլխով ծեծենք,  
Գլխով, գլխով, գլխով ծեծենք: 2- անգամ**

**Ակլատիզը փետելով զատիկը շուտ չես բերի:  
-Բա ոնց բերենք  
-Երգենք-պարենք**

**Ճոր պար**

**Օր պար, ճոր պար,**

**Ոսկե գնդին բարեբար,**

**Մեծ պա՛պ, արի գողտուկ տա՛ր,**

**Շատ պզտիկ է, չէ՛, չենք տա:**

**Ճոր անենք, ճոր պար անենք,**

**Ոսկե թախտին պար անենք,**

**Զատկին մենք նոր շոր կարենք,**

**Սա էլ մաշվի՝ նորն անենք:**

**Խնկի ծառը ծաղկել է**

**Խնկի ծառը ծաղկել է,**

**Համոն տակը քնել է,**

**Խնկի ծառ, խնկի ծառ,**

**Խնկի ծառը Աստծո գառ:**

**Մեր դռանը խնկի ծառ,**

**Նախշուն բլբուլ վրեն թառ,**

**Խնկի ծառ, խնկի ծառ,**

**Խնկի ծառը Աստծո գառ:**

**Տի~զ- տի~զ, Ակլատիզ,  
Մազդ բիզ-բիզ, Ակլատիզ,  
Պասը գնաց, Զատիկն եկավ,  
Այծն էլ թուփը կերել է:**

**Գնացեք, տեսեք**

**Գնացեք, տեսեք` ո՞վ է կերել թուփը.-**

**Գնացին տեսան` այծն է կերել թուփը:**

**Այծն ու թուփը, թուփն ու այծը,**

**Ձեզ`Բարեկենդան,**

**Մեզ` բարի Զատիկ:**

**Գնացեք, տեսեք` ո՞վ է կերել այծը.-**

**Գնացին տեսան` գայլն է կերել այծը:**

**Գայլն ու այծը,Այծն ու թուփը,**

**Ձեզ`Բարեկենդան,**

**Մեզ` բարի Զատիկ:**

**Գնացեք, տեսեք` ո՞վ է կերել գայլը.-**

**Գնացին տեսան` արջն է կերել գայլը:**

**Արջն ու գայլը,**

**Գայլն ու այծը.  
Այծն ու թուփը,**

**Ձեզ`Բարեկենդան,**

**Մեզ` բարի Զատիկ:**

**Գնացեք, տեսեք` ո՞վ է կերել արջը.-**

**Գնացին տեսան` թուրն է կերել արջը:**

**Թուրն ու արջը,**

**Արջն ու գայլը,**

**Գայլն ու այծը.  
Այծն ու թուփը,**

**Ձեզ` Բարեկենդան,**

**Մեզ` բարի Զատիկ:**

**Գնացեք, տեսեք` ո՞վ է կերել թուրը.-**

**Գնացին տեսան` ժանգն է կերել թուրը:**

**Ժանգն ու թուրը,**

**Թուրն ու արջը,**

**Արջն ու գայլը,**

**Գայլն ու այծը.  
Այծն ու թուփը,**

**Ձեզ`Բարեկենդան,**

**Մեզ` բարի Զատիկ:**

**Գնացեք, տեսեք` ո՞վ է կերել ժանգը.-**

**Գնացին տեսան` յուղն է կերել ժանգը:**

**Յուղն ու ժանգը,**

**Ժանգն ու թուրը,**

**Թուրն ու արջը,**

**Արջն ու գայլը,**

**Գայլն ու այծը.  
Այծն ու թուփը,**

**Ձեզ`Բարեկենդան,**

**Մեզ` բարի Զատիկ:**

**Ծերացել ես, ծե~ր\_ծե~ր, մնացել ես դու անտեր,  
Փետուր չունես, պոչ ունես, պոչդ առ ու հեռացիր:**

**Յալալի**

**Յալալի, Տերն հարություն է առել,  
Յալալի, հավը կարմիր է ածել,  
Յալալի, Պողոսն երազ է տեսել,  
Յալալի, Պողոս, երազդ ի բարին,  
Յալալի, շնորհավոր ձեր Զատիկ,   
Յալալի, ձեր Զատիկ ու մեր Զատիկ:**

**Զարկ բոլոճիկ**

**Զա՛րկ, բոլոճիկ, զարկ,**

**Դու զարկ, ես խաղամ: - 2անգամ**

**Ճաշիկ, դու պաղի,**

**Սարակ դու քաղի:**

**Զա՛րկ, բոլոճիկ, զարկ,**

**Դու զարկ, ես խաղամ: - 2անգամ**

**Զատկե զատիկ է,**

**Նավակատիկ է:**

**Զա՛րկ, բոլոճիկ, զարկ,**

**Դու զարկ, ես խաղամ: - 2անգամ**

**Զատկե զատիկ է,**

**Չամչե հատիկ է:**

**Զա՛րկ, բոլոճիկ, զարկ,**

**Դու զարկ, ես խաղամ: - 2անգամ**

**Զատկի ձուն ներկի,**

**Դրկիցին տվի:**

**Զա՛րկ, բոլոճիկ, զարկ,**

**Դու զարկ, ես խաղամ: - 2անգամ**

**Դռան առաջ հերկեցինք,  
Զատկի ձվեր ներկեցինք,  
Դրկցին ողջույն տվեցինք:  
Լուսնյակն անուշ, հովն անուշ,  
Հում կաթի պաղ սերն անուշ:**

**Կարկաչա**

**Կրկնակ. Կարկաչա, կարկաչա,**

**Կարին կաչա, կարկաչա:**

**Կարմիր կովեն կաթ կուզեմ,**

**Կարմիր կովեն եղ կուզեմ,**

**Սև հավեն էլ հավկիթ կուզեմ,**

**Կարմիր հավկիթ ներկել կուզեմ:**

**Կրկնակ. Կարկաչա, կարկաչա,**

**Կարին կաչա, կարկաչա:**

**Կարմիր հավկիթ դուրս բերեք,**

**Թուխ հավի հավկիթ բերեք,**

**Ով որ կտա, թող շեն մնա,**

**Ով որ չտա՝ չոր չորանա:**

**Կրկնակ. Կարկաչա, կարկաչա,**

**Կարին կաչա, կարկաչա:**

**Ով որ չտա իմ հավկիթներ,**

**Մուկն ու կատուն՝ իրենց թթուն,**

**Ով որ ընձի հավկիթ կտա,**

**Աստված նրան հազար թող տա:**

**Կրկնակ. Կարկաչա, կարկաչա,**

**Կարին կաչա, կարկաչա:**

**Ծառ ծաղկեցավ**

**Սուրբ Կարապետա օրհնութենով, օրհնութենով**

**Ծառս ի ծաղկեցավ, ծառս ի ծաղկեցավ,**

**Ծառ ծաղկեցավ, ճյուղ բազմեցավ՝**

**Կանաչ ու կարմիր:**

**Սուրբ Գևորգի օրհնութենով, օրհնութենով**

**Ծառս ի ծաղկեցավ, ծառս ի ծաղկեցավ,**

**Ծառ ծաղկեցավ, ճյուղ բազմեցավ՝**

**Կանաչ ու կարմիր:**

**Սուրբ Սարգիսի օրհնութենով, օրհնութենով**

**Ծառս ի ծաղկեցավ, ծառս ի ծաղկեցավ,**

**Ծառ ծաղկեցավ, ճյուղ բազմեցավ՝**

**Կանաչ ու կարմիր:**

**Պսակ-պսակ**

**Պսակ-պսակ  
Տիկնի պսակ.  
Փեսեն էկավ՝  
Լիքը քսակ,  
Տիրնանինե, տիրնանինե,  
Զուռնի ձենը  
Գեղով մին է…**

**Բոյը՝ չինար,  
Մեջքին՝ քամար,  
Աչքերը՝ ծով,  
Ունքը կամար,  
Տիրնանինե, տիրնանինե,  
Զուռնի ձենը  
Գեղով մին է…**

**ԱՅ, ՖՈՌԿԱ**  
**Այ ֆոռկա, ֆոռկա, ֆոռկա  
էսօր մեր տուն հարսնիս կա:  
Էսօր մեր տուն հարսնիս կա,  
Կոլոտ փեսուն բեղ չկա:  
Այ ֆոռկա, ֆոռկա, ֆոռկա  
էսօր մեր տուն հարսնիս կա:  
Թավեն ծակ է եղ չկա,  
Փեսեն եկավ տեղ չկա:  
Այ ֆոռկա, ֆոռկա, ֆոռկա  
էսօր մեր տուն հարսնիս կա:**

**Վերջում ծիսական խաղեր (ձու կռվացնել, գլորոցի, պտտոցի, աքլօրակռիվ, պարան քաշոցի)**

**Պարատուն՝**

* **Թամզարա**
* **Կոմիտասի շորոր**
* **Թաշկինակներով պար**
* **Տալ, տալա**